Turqia kundër teorisë së evolucionit
Qeveria turke ka vendosur përjashtimin e evolucionit nga tekstet e shkollave
Ndarja e fesë nga shteti u sanksionua në kushtetutën e Turqisë nëpërmjet një amendamenti në vitin 1928. Por, qeveria aktuale e Presidentit Recep Tayyip Erdogan kritikohet se po lëkund përkushtimin ndaj laicizmit që ka treguar historikisht vendi i tij. Një masë e re e qeverisë së tij është ndalimi i mësimit të evolucionit në shkollat e mesme. Nxënësit turq që do të hyjnë në shkollat e mesme nuk do të mësojnë më teorinë e Darvinit për prejardhjen e përbashkët të të gjitha specieve. Është një ide e thjeshtë që përbën bazat e studimit të jetës në Tokë dhe më tej. Në pjesën shpjeguese të vendimit të saj, qeveria thotë se studentët “nuk kanë njohuritë e duhura shkencore dhe kontekstin informativ të nevojshëm për ta kuptuar” këtë teori. , thotë Alpaslan Durmus, anëtar i Bordit të Arsimit të Turqisë. Disa kritikë thonë se rezultati praktik do të jetë se fëmijët turq nuk do të marrin arsimin e duhur për të konkurruar në skenën globale. , thotë studiuesi laik Alaattin Dincer. Kritikët thonë se Presidenti Erdogan synon të rrënjosë identitetin islam në shoqërinë turke. Por, ashtu si edhe studiuesit katolikë, shumë teologë të islamit thonë se evolucioni dhe islami mund të bashkëjetojnë lehtësisht. , thotë teologu mysliman, Ihsan Eliacik. Ky debat është vetëm kapitulli më i ri i një dialogu të brendshëm që Turqia moderne është duke zhvilluar që nga viti 1923. Ndërsa nuk është e qartë se në ç’drejtim do ta çojë vendin Presidenti Erdogan, deri më tani të humburit e vërtetë janë fëmijët turq të interesuar për të mësuar rreth biologjisë.